Document ID: 32001R1343

Kommissionens forordning (EF) nr. 1343/2001
af 3. juli 2001
om ændring af forordning (EF) nr. 449/2001 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for produkter forarbejdet på basis af frugt og grøntsager(1), senest ændret ved forordning (EF) nr. 2699/2000(2), særlig artikel 6, stk. 1, og
ud fra følgende betragtninger:
(1) I artikel 3, stk. 4, litra e), i Kommissionens forordning (EF) nr. 449/2001(3) fastsættes det, at betingelserne for forarbejdningsvirksomhedens betaling af råvarerne til producentorganisationen skal være fastsat i kontrakterne og navnlig, at betalingsfristen ikke må være længere end 60 dage fra hvert partis leveringsdato.
(2) For at gøre ordningen tilstrækkeligt smidig og lette forvaltningen bør betalingsfristen forlænges til udgangen af den anden måned efter leveringsmåneden. Denne bestemmelse bør kun gælde for kontrakter, der indgås efter denne forordnings ikrafttræden.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
Artikel 3, stk. 4, litra e), affattes således: "e) den pris, der skal betales for råvaren, eventuelt differentieret efter sort og/eller kvalitet og/eller leveringsperiode.
For tomater, ferskner og pærer skal kontrakten også indeholde oplysning om, hvilket leveringstrin prisen gælder for og betalingsbetingelserne. En eventuel betalingsfrist må ikke være længere end to måneder fra udgangen af hvert partis leveringsmåned."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. juli 2001.

Labels: 2
3
17